
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


10 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1276 


ΑΠΟΦΑΣΕΙΣ 

Αριθμ.οικ. 18987/124 

Έγκριση για τη δημιουργία Οργανωμένου Χώ¬ 
ρου Προσωρινής Μετεγκατάστασης Ειδικών Κοι¬ 
νωνικών Ομάδων στη θέση «Κάμινος» του Δή¬ 
μου Δελφών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΑΣ ΚΑΙ 
ΑΝΑΠΤΥΞΗΣ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΥΓΕΙΑΣ - ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του αρ.90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα». (ΦΕΚ 98/2005 Α'). 

2. Τις διατάξεις των παρ. 1 και 5 του αρ. 159 του 
ν. 4483/2017 «Ρυθμίσεις για τον εκσυγχρονισμό του 
θεσμικού πλαισίου οργάνωσης και λειτουργίας των Δη¬ 
μοτικών Επιχειρήσεων Ύδρευσης Αποχέτευσης (Δ.Ε.Υ.Α)- 
Ρυθμίσεις σχετικές με την οργάνωση, τη λειτουργία, τα 
οικονομικά και το προσωπικό των Ο.Τ.Α.- Ευρωπαϊκοί 
Όμιλοι Εδαφικής Συνεργασίας-Μητρώο Πολιτών και άλ¬ 
λες διατάξεις» (ΦΕΚ 107/Α'). 

3. Τις διατάξεις του ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) δημόσιο λογιστικό και άλλες διατάξεις» (Α' 
143), όπως τροποποιήθηκε με το ν. 4337/2015 (Α' 129), 
και ισχύει. 

4. Τις διατάξειςτου άρθρου 27 του ν. 4320/2015 «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρνη¬ 
σης και των κυβερνητικών οργάνων και λοιπές διατάξεις» 
(ΦΕΚ 29/Α'). 

5. Τις διατάξειςτου π.δ. 134/2017 (ΦΕΚ 168/Α76-3-2017) 
Οργανισμός του Υπουργείου Εργασίας, Κοινωνικής 
Ασφάλισης και Πρόνοιας, όπως ισχύει. 

6. Τις διατάξεις του π.δ. 141 /2017 «Οργανισμός Υπουρ¬ 
γείου Εσωτερικών» (ΦΕΚ 180/Α'). 

7. Τις διατάξεις του π.δ. 121 /2017«Οργανισμός Υπουρ¬ 
γείου Υγείας» (ΦΕΚ 148/Α79-10-2017). 


8. Τις διατάξεις του π.δ. 132/2017 «Οργανισμός 
Υπουργείου Περιβάλλοντος και Ενέργειας» (ΦΕΚ 160/Α7 
23-10-2017). 

9. Τις διατάξεις του π.δ. 147/2017 (ΑΊ92) «Οργανισμός 
του Υπουργείου Οικονομίας και Ανάπτυξης. 

10. Την υπ'αριθ. Υ197/16.11.2016 (Β' 3722) απόφαση 
του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Οικονομίας και Ανάπτυξης Αλέ¬ 
ξανδρο Χαρίτση», όπωςτροποποιήθηκε με την υπ'αριθ. 
Υ226/27-12-2016 (Β'4233) απόφαση του Πρωθυπουργού 
«Τροποποίηση απόφασης ανάθεσης αρμοδιοτήτων στον 
Αναπληρωτή Υπουργό Οικονομίας και Ανάπτυξης, Αλέ¬ 
ξανδρο Χαρίτση» καθώς και την υπ'αριθ. Υ12/14-03-2018 
(Β' 978) απόφαση του Πρωθυπουργού «Τροποποίηση 
απόφασης ανάθεσης αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί¬ 
τση». 

11. Τις διατάξεις του π.δ 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (ΦΕΚ 116/Α723-9-2015). 

12. Τις διατάξειςτου π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» /Α' 208). 

13. Τις διατάξειςτου π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
210/Α'). 

14. Την υπ' αριθ. Υ28/2015 (ΦΕΚ 2168/Β79-10-2015) 
απόφαση «Ανάθεση αρμοδιοτήτων στην Αναπληρώτρια 
Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης Θεανώ Φωτίου όπως τροποποιήθηκε 
από τις υπ'αριθ. Υ70 (ΦΕΚ 2441 /Β'/13-11 -2015), Υ43 (ΦΕΚ 
1510/Β73-5-2017) και Υ89 (ΦΕΚ 4195/30-11 -2017) απο- 
φάσειςτου Πρωθυπουργού με τίτλο «Τροποποίηση από¬ 
φασης ανάθεσης αρμοδιοτήτων στην Αναπληρώτρια 
Υπουργό Εργασίας, Κοινωνικής Ασφάλισης και Κοινω¬ 
νικής Αλληλεγγύης Θεανώ Φωτίου». 

15. Τις διατάξεις των άρθρων 42 και 43 του ν. 4430/2016 
«Κοινωνική και Αλληλέγγυα Οικονομία και Ανάπτυ- 

ξη των φορέων της και άλλες διατάξεις» (ΦΕΚ 205/Α7 
31-10-2016). 

16. Τη διάταξη του άρθρου 75 παρ. I. παρ. ε του 
ν. 3463/2006 (ΦΕΚ 114/ Α') «Κύρωση του Κώδικα Δήμων 
και Κοινοτήτων», όπως ισχύει σήμερα μετά την τροπο¬ 
ποίηση του με το άρθρο 94 παρ. 3 Β του ν. 3852/2010 
(ΦΕΚ 87/Α'). 

17. Την υπ'αριθ. ΡΟ 64/7-2-2018 κοινή υπουργική από¬ 
φαση «Καθορισμόςτων όρων, προϋποθέσεων, τεχνικών 
θεμάτων, αναγκαίων λεπτομερειών και διαδικασιών για 
την προσωρινή μετεγκατάσταση ειδικών κοινωνικών 
ομάδων», (ΦΕΚ 412/τ.Β'/12-2-2018). 

18. Την υπ' αριθ. 56004/Δ9/1.17339/27-12-2017 
Υπουργική Απόφαση, «Συγκρότηση Επιτροπής Προσω¬ 
ρινής Μετεγκατάστασης Ειδικών Κοινωνικών Ομάδων». 

19. Την υπ'αριθ. οικ. ΡΟ 36/29-1-2018 απόφαση «Συ¬ 
γκρότηση Τεχνικής Ομάδας Υποστήριξης της Επιτρο¬ 
πής Προσωρινής Μετεγκατάστασης Ειδικών Κοινωνικών 
Ομάδων», (ΑΔΑ: 6Ζ7Σ465Θ1Ω-ΟΔΤ). 

20. Την υπ' αριθ. οικ 14814/48/8-3-2018 απόφαση «Συ¬ 
μπλήρωση της απόφασης με θέμα Συγκρότηση Τεχνι¬ 
κής Ομάδας Υποστήριξης της Επιτροπής Προσωρινής 
Μετεγκατάστασης Ειδικών Κοινωνικών Ομάδων» (ΑΔΑ: 
6ΙΔΒ465Θ1Ω-ΞΕΤ). 

21. Το υπ' αριθ. ΡΟ 88/14-2-2018 αίτημα του Δήμου 
Δελφών και το συνοδευτικό του φάκελο δικαιολογητι- 
κών. 

22. Την υπ' αριθ. ΡΟ 116/20-2-2018 (αρ. πρωτ. 3239/ 
2018/15-02-2018 Δήμου Δελφών) αποστολή συμπλη¬ 
ρωματικών στοιχείων. 

23. Την από 6/03/2018 (αρ. πρωτ. 4425/2018/6-03-2018 
Δήμου Δελφών) αποστολή συμπληρωματικών στοιχείων. 

24. Το σχέδιο γενικής διάταξης των εγκαταστάσεων 
(ιτίΒίΐθΓ ρΙθη) σε κλίμακα 1:500 το οποίο υπέβαλε ο Δή¬ 
μος Δελφών για την αιτούμενη προσωρινή μετεγκατά¬ 
σταση. 

25. Την από 14/3/2018 εισήγηση της Επιτροπής Προ¬ 
σωρινής Μετεγκατάστασης Ειδικών Κοινωνικών Ομάδων 
της παρ. 1 του αρ. 159 του ν. 4483/2017 (ΦΕΚ 107 Α'/ 
31-07-2017). 

26. Την ανάγκη προσωρινής μετεγκατάστασης ειδικών 
κοινωνικών ομάδων κατά την έννοια της παρ. 11 του 
αρ. 13 του ν. 3212/2003 (Α' 308) και της παρ. 1 του αρ. 
34 του ν. 3448/2006 (Α' 57) που διαβιούν σε πρόχειρα ή 
παράτυπα καταλύματα, σε κατάλληλα οργανωμένους 
χώρους, με σκοπό τη διασφάλιση αξιοπρεπών συνθηκών 
διαβίωσης. 

27. Την υπ'αριθ. 32732/21 -3-2018 εγκύκλιο τη Δ/νσης 
Δημοσίων Επενδύσεων της Γ.Γ. Δημοσίων Επενδύσεων 
και Ε.Σ.Π.Ατου Υπουργείου Οικονομικών (ΑΔΑ: ΩΙΕΚ- 
465ΧΙ8-ΩΔΗ). 

28. Την υπ' αριθ. οικ. 18259/149826 /03/ 2018 έκθε¬ 
ση από τη ΓΔΟΥ του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. 

29. Την υπ'αριθ. ΓΔΟΤΑΑΠ/2018/25 έκθεση της Γενικής 
Διεύθυνσης ΟικονομικώνΤ.Α. και Αναπτυξιακής Πολιτι¬ 
κής του Υπουργείου Εσωτερικών. 

30. Ότι από την υλοποίηση των διατάξεων της πα¬ 
ρούσας προκαλείται δαπάνη εκτιμώμενου ύψους 


2.868.517,4€ για το έτος 2018. Η ανωτέρω δαπάνη θα 
καλυφθεί από τις ετήσιες πιστώσεις του Προγράμματος 
Δημοσίων Επενδύσεων του Υπουργείου Εσωτερικών 
(ΣΑΕ 055) από αμιγώς Εθνικούς πόρους. Η επιβάρυνση 
δε θα υπερβείτο συνολικό όριο πιστώσεων του ΠΔΕ. 

31. Οτι από την υλοποίηση των διατάξεων της παρού¬ 
σας δεν προκαλείται επιβάρυνση στον τακτικό προϋπο¬ 
λογισμό, αποφασίζουμε: 

ΕΓΚΡΙΝΕΤΑΙ η από 14/3/2018 εισήγηση της Επιτροπής 
Προσωρινής Μετεγκατάστασης Ειδικών Κοινωνικών 
Ομάδων επί του υπ'αριθ. ΡΟ 88/14-2-2018 αιτήματος του 
Δήμου Δελφών για την δημιουργία Οργανωμένου Χώ¬ 
ρου Προσωρινής Μετεγκατάστασης στην θέση Κάμινος 
για ειδικές κοινωνικές ομάδες, όπως αυτές αναφέρονται 
στην παρ. 1 του αρ. 159 του ν.4483/2017 και προσδιο¬ 
ρίζονται στην υπ' αριθ. 412/13-10-2017 απόφαση του 
Δημοτικού Συμβουλίου, όπως τροποποιήθηκε με την 
υπ'αριθ. 72/27.02.2018 όμοια απόφαση. Η παρέμβαση 
αφορά στη δημιουργία οργανωμένου χώρου προσωρι¬ 
νής μετεγκατάστασης για την εξασφάλιση αξιοπρεπών 
συνθηκών στέγασης και διαβίωσης σε 45 οικογένειες με 
πληθυσμό 200 περίπου ατόμων στην θέση Κάμινος, σε 
ιδιόκτητη και παραχωρημένη για το σκοπό αυτό έκταση 
γης, χαρακτηρισμένη ως χώρος προσωρινής εγκατά¬ 
στασης κοινωνικών ομάδων στο ΓΠΣ (ΦΕΚ 490/τ.ΑΑΠ/ 
31-12-2013). Στην εν λόγω έκταση θα διαμορφωθούν 
οι απαραίτητες υποδομές για την εγκατάσταση 45 οι¬ 
κιών και πολύ κέντρου για τη στέγαση των κοινωνικών 
υπηρεσιών και κοινόχρηστων χώρων. Στον οργανωμένο 
χώρο θα λειτουργήσει Παράρτημα Ρομά του Κέντρου 
Κοινότηταςτου Δήμου για την παροχή κοινωνικών υπη¬ 
ρεσιών στο πλαίσιο της ολιστικής παρέμβασης και βάσει 
εξατομικευμένης προσέγγισης με στόχο την σταδιακή 
αλλά πλήρη ένταξη του πληθυσμού. 

Με την ως άνω εισήγηση η Επιτροπή διαπίστωσε ότι 
από όλα τα δικαιολογητικά και συνοδευτικά έγγραφα 
που έχουν υποβληθεί προκύπτει ότι πληρούνται όλες 
οι νόμιμες προϋποθέσεις για την προσωρινή μετεγκα¬ 
τάσταση και ενέκρινε το Σχέδιο Γενικής Διάταξης του 
οργανωμένου χώρου προσωρινής μετεγκατάστασης. 

Με την παρούσα απόφαση καθορίζονται οι παρακάτω 
όροι και οι προϋποθέσεις για την υλοποίηση του οργα¬ 
νωμένου χώρου προσωρινής μετεγκατάστασης: 

1. Για την υλοποίηση της παρούσας παρέμβασης ο 
Δήμος Δελφών οφείλει να τηρήσει το χρονοδιάγραμμα 
που περιλαμβάνεται στην από 5/3/2018 τεχνική έκθεση 
της ΔιεύθυνσηςΤεχνικών Υπηρεσιώντου Δήμου Δελφών 
που υποβλήθηκε ενώπιον της Επιτροπής Προσωρινής 
Μετεγκατάστασης Ειδικών Κοινωνικών Ομάδων προς 
συμπλήρωση του υπ'αριθ. ΡΟ 88/14-2-2018 φακέλου 
αιτήματος. 

2. Κατά την υλοποίηση του έργου πρέπει να τηρηθούν 
οι όροι του υπ' αριθ. ΥΠΠΟΑ/ΓΔΑΠΚ/ΔΙΠΚΑ/ΤΠΚΑΧ- 
ΜΑΕ/154165/98547/4333/1362/15-05-2017 εγγράφου 
του Υπουργείου Πολιτισμού, ειδικότερα: α) να απομα¬ 
κρυνθούν τα πρόχειρα παραπήγματα που έχουν κατα¬ 
σκευαστεί στο χώρο, β) οι εργασίες να γίνουν υπό την 
εποπτεία αρμόδιου προσωπικού της Εφορείας Αρχαι¬ 
οτήτων μόνο κατά τις εργάσιμες ημέρες και ώρες. Αν 

κατά τη διάρκεια εκτέλεσης του έργου αποκαλυφθούν 
αρχαιότητες, οι εργασίες θα διακοπούν για τη διεξαγωγή 
αρχαιολογικής έρευνας από τα αποτελέσματα της οποίας 
θα εξαρτηθεί η πορεία του έργου. Το κόστος επίβλεψης 
κατά τη συνολική εκτέλεση του έργου και της αρχαιο¬ 
λογικής έρευνας, η οποία ενδεχομένως θα προκόψει θα 
βαρύνει τον προϋπολογισμό του έργου. 

3. Οι ωφελούμενοι θα επιλεγούν σύμφωνα με τα κριτή¬ 
ρια που περιγράφονται στην υπ' αριθ. 4/27-2-2018 από¬ 
φαση του Δημοτικού Συμβουλίου του Δήμου Δελφών. 

4. Ο Δήμος Δελφών μέσω των αρμοδίων υπηρεσιών 
του οφείλει να εκπονήσει ατομικό σχέδιο ένταξης για 
κάθε ωφελούμενο σε συνεργασία με τον ίδιο και να φρο¬ 
ντίζει για την παρακολούθηση του σχεδίου. 

5. Η Ειδική Γραμματέας Κοινωνικής Ένταξης των Ρομά 
του Υπουργείου Εργασίας Κοινωνικής Ασφάλισης και 
Κοινωνικής Αλληλεγγύης, στην αρμοδιότητα της οποίας 
είναι η εν λόγω ειδική κοινωνική ομάδα, παρακολουθεί 
την πρόοδο της υλοποίησης της παρέμβασης, καθώς 
ΚΟΕ των ατομικών σχεδίων ένταξης των ωφελουμένων 
στη βάση σχετικής έκθεσης που υποχρεούται να υπο¬ 
βάλλει ο Δήμος στο τέλος κάθε ημερολογιακού έτους 
σύμφωνα με το αρ. 12 της υπ'αριθ. ΡΟ 64/7-2-2018 κοι¬ 
νής υπουργικής απόφασης. 

6. Σύμφωνα με την παρ. 9 του αρ. 159 ν.4483/2017 οι 
λογαριασμοί κοινής ωφέλειας, καθώς και τα ανταποδο¬ 
τικά τέλη προςτον οικείο δήμο καταβάλλονται από τους 
ωφελούμενους-μέλη της ειδικής κοινωνικής ομάδας 
αναφοράς, για τις χρεώσεις που αφορούν το νοικοκυριό 
τους, με τις συνέπειες που ορίζονται από την προανα- 
φερθείσα διάταξη και τις διατάξεις των αρ. 11 και 13 της 
υπ'αριθ. ΡΟ 64/7-2-2018 κοινής υπουργικής απόφασης. 

7. Η χρονική διάρκεια παροχής της στεγαστικής συν¬ 
δρομής στο πλαίσιο της παρούσας παρέμβασης και των 
σχετικών με αυτή λοιπών συνοδευτικών και υποστηρι¬ 
κτικών υπηρεσιών για κάθε ωφελούμενο νοικοκυριό 
διαρκείωςτην πλήρη ένταξη όλων των μελών του στον 


αστικό ιστό, σύμφωνα με το ατομικό σχέδιο ένταξης του 
κάθε μέλους και τις ιδιαιτερότητες της κάθε περίπτωσης, 
λαμβάνοντας υπόψη το ανώτατο χρονικό όριο των δέκα 
ετών όπως αυτό ορίζεται στο αρ. 12 της υπ' αριθ. ΡΟ 
64/7-2-2018 κοινής υπουργικής απόφασης αλλά και τις 
σχετικές υπουργικές αποφάσεις κατά τον χρόνο εκτίμη¬ 
σης της πορείας της ένταξης. 

8. Εφαρμόζονται οι εγκεκριμένοι με την υπ'αριθ. οικ. 
15770/66/13-3-2018 απόφαση της Ειδικής Γραμματέα 
Κοινωνικής Ένταξης των Ρομά, κατά λόγο αρμοδιό¬ 
τητας σύμφωνα με την παρ. 6 περ. γ του αρ. 159 του 
ν. 4483/2017 κανόνες λειτουργίας του οργανωμένου χώ¬ 
ρου, όπως περιγράφονται στον Κανονισμό Λειτουργίας 
του Οργανωμένου Χώρου Μετεγκατάστασης. 

Κατά τα λοιπά εφαρμόζονται οι όροι και οι προϋπο¬ 
θέσεις της υπ'αριθ. ΡΟ 64/7-2-2018 κοινής υπουργικής 
απόφασης. 

Σύμφωνα με τις διατάξεις των παρ. 5 και 6 του αρ. 159 
του ν. 4483/2017, η παρούσα εκδίδεται κατά παρέκκλιση 
κάθε γενικής ή ειδικής πολεοδομικής ή άλλης διάταξης 
και επέχει θέση άδειας χωροθέτησης και ανέγερσης των 
προκατασκευασμένων εγκαταστάσεων, καθώς για τη 
δημιουργία των απαραίτητων υποδομών και τη σύνδεση 
με τα δίκτυα κοινής ωφέλειας. Δεν απαιτείται η έκδοση 
άδειας δόμησης ή άδειας εργασιών μικρής κλίμακας. 

Οι ανωτέρω παρεκκλίσεις θα ισχύουν όσο διαρκεί η 
εφαρμογή του αρ. 159 του ν. 4483/2017, οι δε προκατα- 
σκευασμένες εγκαταστάσεις θα έχουν προσωρινό χαρα¬ 
κτήρα και θα απομακρύνονται μετά την εκπλήρωση του 
σκοπού τους με ευθύνη του οικείου Δήμου. 

Στην παρούσα κοινή υπουργική απόφαση επισυνά¬ 
πτεται και αποτελεί αναπόσπαστο μέρος της το Σχέδιο 
Γενικής Διάταξης (γτί35ϊθγ ρΙθη) του οργανωμένου χώρου 
προσωρινής μετεγκατάστασης της επιλεγείσας έκτασης 
σε κλίμακα 1:500, ακριβές αντίτυπο του οποίου δημοσι¬ 
εύεται σε φωτοσμίκρυνση μαζί με την παρούσα απόφα¬ 
ση στην Εφημερίδα της Κυβερνήσεως. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 276/10.04.2018 



Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 29 Μαρτίου 2018 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Υγείας 

ΑΝΔΡΕΑΣ ΞΑΝΘΟΣ 


Οι Υπουργοί 


Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 

Περιβάλλοντος και Ενέργειας 

ΓΕΩΡΓΙΟΣ ΣΤΑΟΑΚΗΣ 


Αναπληρώτρια Υπουργός Εργασίας, 
Κοινωνικής Ασφάλισης και 
Κοινωνικής Αλληλεγγύης 

ΘΕΑΝΩ ΦΩΤΙΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.0ΐ(4>6ί.αι· 












































